Meridianas (Misisipė)

Meridianas () – miestas Jungtinių Amerikos Valstijų pietryčiuose, rytinėje Misisipės valstijos dalyje, 150 km į rytus nuo Džeksono. Loderdeilio apygardos administracinis centras. 2020 m. JAV gyventojų surašymo duomenimis, mieste gyveno 35 052 gyventojai.Meridian city, Mississippi. data.census.gov. Nuoroda tikrinta 2024-08-04. Aštuntas pagal gyventojų skaičių miestas valstijoje. 

Garso įrangos, popieriaus bei plieno produktų, automobilių dalių gamyba. Yra koledžas, operos teatras, muziejai. Netoliese yra aviacijos bazė, Okatibio užtvanka, Klarko valstijos parkas. Kasmet vyksta kantri muzikos festivalis, sporto žaidynės.Meridian, Mississippi. www.britannica.com. Nuoroda tikrinta 2024-08-04. 
 Istorija 
kairėje|miniatiūra|232x232px|Miesto centras XX a. pradžioje
1854 m. gyvenvietė įkurta geležinkelio, jungiančio Viksburgą su Montgomeriu bei geležinkelio, jungiančio Mobilį su Ohajumi sankirtos vietoje, apie 30 km nuo Alabamos sienos. Pavadinimą pasirinko gyvenvietės naujakurys, galvojęs, kad dienovidinis () reiškė „sankryža“ arba, galbūt, „zenitas“. Miesto teisės suteiktos 1860 m.

JAV pilietinio karo metu miestas buvo karinė stovykla, 1863 m. vieną mėnesį buvo valstijos sostinė. 1864 m. vasarį generolo Viljamo Tekumsės Šermeno Sąjungos kariai miestą sunaikino. Po karo miestas atsatytas, patyrė spartų ekonominį augimą; nuo 1890 iki 1930 m. Meridianas buvo didžiausias Misisipės miestas bei svarbus gamybos centras.History. meridianms.org. Nuoroda tikrinta 2024-08-04.

 Gyventojai 
2020 m. JAV gyventojų surašymo duomenimis, mieste gyveno 65,52 % afroamerikiečių, 28,38 % baltųjų, 2,34 % mišrios rasės, 2,27 % lotynoamerikiečių, 1,01 % azijiečių, 0,29 % kitų rasių, 0,14 % indėnų ir 0,05 % Ramiojo vandenyno salų kilmės gyventojų.

 Šaltiniai 

Kategorija:Misisipės miestai